ধরুন, আপনি একজন ছোটখাট ব্যবসাপ্রতিষ্ঠানের মালিক। আপনার প্রতিষ্ঠানের সকল কার্যাদি ঢাকাকেন্দ্রিক এবং এসবের একটা বড় অংশ জুড়ে আছে গ্রাহকের দোরগোড়ায় পণ্য পৌঁছে দেয়া। এখন মনে করুন, আপনার একটি জরুরি পার্সেল ডেলিভারি দিতে হবে শহরের অন্যপ্রান্তে। কিন্তু করোনা মহামারীর এই দুর্যোগে যখন অর্থনীতি নিম্নমুখী, তখন হাতের কাছে কাউকেই পাচ্ছেন না পণ্য পৌঁছে দেয়ার জন্য। কি হতো যদি এমন কোনো সেবাদানকারী প্রতিষ্ঠান থাকতো যারা মানবজাতির এই ক্রান্তিলগ্নেও পণ্য পৌঁছে দেয়ার সম্পূর্ণ প্রক্রিয়াটির দায়িত্ব নিয়ে নিত?   
হ্যাঁ, আপনার এই সকল দুশ্চিন্তা দূর করে দিতেই সফটওয়ার মানেজমেন্ট কোম্পানি Quixx নিয়ে এসেছে তাদের ডেলিভারি সেবা, Pigeon!   
আর সব থেকে ভালো খবর হল আপনি সম্পূর্ণ ফ্রিতে Pigeon সেবা ব্যবহার করতে পারবেন সম্পূর্ণ তিন মাস!

**Quixx কী?**

Quixx একটি সফটওয়্যার ম্যানেজমেন্ট কোম্পানি যা ডেলিভারি কোম্পানিদের কথা মাথায় রেখে তৈরি করা হয়েছে। এরই অংশ হিসেবে কোম্পানিটি Pigeon নামে একটি সফটওয়্যার তৈরি করেছে, যা ব্যবহার করে বিভিন্ন ডেলিভারি কোম্পানি, মার্চেন্ট, ডেলিভারি ম্যান, এমনকি সাধারণ ভোক্তারা উপকৃত হতে পারবেন। প্রথমে দেখি ডেলিভারি কোম্পানির দিকটা-

ডেলিভারি কোম্পানির জন্যই যেহেতু সফটওয়ারটি তৈরি তাই তারাই এর প্রথম স্তরের ব্যবহারকারী। সফটওয়্যারটি ব্যাবহার করে ডেলিভারি কোম্পানি তার সর্বমোট অনুমদিত ও অননুমদিত ডেলিভারিম্যানের হিসাব, মোট অনুমোদিত ও অননুমোদিত মার্চেন্ট, মোট সম্পন্ন ও অসম্পন্ন ডেলিভারির হিসাব, সম্পন্ন ও অসম্পন্ন ডেলিভারির মোট পরিশোধযোগ্য পরিমাণ, ডেলিভারি ম্যানদের কার্যকলাপ নিয়ন্ত্রণ করতে পারবে। এছাড়াও এক পলকেই কোম্পানির উন্নতি বোঝার জন্য রয়েছে সম্পন্ন ডেলিভারি ও সময়ের গ্রাফ!

এখন আসি ডেলিভারি কোম্পানির মার্চেন্ট কিভাবে উপকৃত হবেন সে দিকটায়- মার্চেন্ট সফটওয়্যারটি ব্যাবহার করে তার লেনদেন সংক্রান্ত তথ্যের ইতিহাস, মোট অপরিশোধিত টাকার পরিমাণ, চালান সম্পর্কিত তথ্য, ফিল্টার ব্যাবস্থার মাধ্যমে প্রয়োজনীয় তথ্য অনুসন্ধান, গ্রাফের মাধ্যমে সকল তথ্য উপস্থাপন এই সকল সুবিধা পাবেন। এছাড়াও প্রতিষ্ঠানের অর্থনৈতিক নথিপত্র ঠিক রাখার জন্য বিক্রিত পণ্যের রশিদও তিনি ডেলিভারি কোম্পানির কাছ থেকে পাবেন।

ডেলিভারি কোম্পানি, মার্চেন্টরা উপকৃত হবে বুঝলাম, কিন্তু এদের সাথে সাথে গ্রাহকরা কিভাবে উপকৃত হবে ভাবছেন? গ্রাহক উপকৃত হবে সঠিক সময় তার অনুরোধকৃত পণ্য পেয়ে এবং ডেলিভারি ম্যানকে ট্র্যাক করার মাধ্যমে।

আর সবশেষে ডেলিভারি ম্যানের জন্য রয়েছে Pigeon অ্যাপ।

**Pigeon অ্যাপ**

এই অ্যাপটি ব্যবহার করে ডেলিভারি ম্যান বর্তমানে চলমান সকল ডেলিভারি যেগুলো দ্রুত সম্পন্ন করতে হবে তার সম্পর্কে জানতে পারবে। এছাড়াও বিলম্বিত ডেলিভারির পরিমাণ, ডেলিভারি সম্পর্কিত নতুন কোন তথ্য ইত্যাদি তিনি এখান থেকেই দেখতে পাবেন। এছাড়াও পণ্যের গন্তব্যস্থলও যেহেতু ম্যাপেই চিহ্নিত করা থাকবে, তাই পথ হারানোরও কোনো সুযোগ নেই। আর আপনার ডেলিভারিম্যানের গোপনীয়তার বিষয়টিও অ্যাপে খেয়াল রাখা হয়েছে। আপনার ডেলিভারিম্যান অন ডিউটি অবস্থায় থাকলে আপনি তার অবস্থান দেখতে পাবেন।

**কীভাবে তিন মাসের ফ্রি ডেলিভারি সেবা নিতে পারবেন?**

একটি কোম্পানির সবচেয়ে বড় অর্জন হলো কোম্পানির সাথে গ্রাহকের সম্পৃক্ততা। বর্তমান বিশ্বের সকল প্রতিষ্ঠান চায় সবচেয়ে সুলভ মূল্যে সর্বশ্রেষ্ঠ সেবা প্রদান করে গ্রাহকের মন জয় করে নিতে। আর করোনা ভাইরাসের প্রাদুর্ভাবে আজ যখন দেশের অর্থনীতিতে ধ্বস নামার যোগাড়, ঠিক তখনি ক্ষুদ্র ব্যবসাপ্রতিষ্ঠানগুলোকে ঘুরে দাঁড়ানোর সুযোগ করে দিতে Quixx তাদের ডেলিভারি ম্যানেজমেন্ট সফটওয়্যার Pigeon কে তিন মাসের জন্য সম্পূর্ণ বিনামূল্যে ব্যবহার করার সুযোগ করে দিচ্ছে। Quixx চায় উদ্দ্যোক্তারা যেন আরো সহজে তাদের ক্রেতার মুখে হাসি ফুটাতে পারে।   
একজন উদ্দ্যোক্তা চাইলেই Pigeon app টি তিন মাস ব্যবহার করে দেখতে পারেন। এর জন্য আপনাকে শুধু Quixx এর ওয়েবসাইটে গিয়ে রেজিস্ট্রেশন সম্পন্ন করতে হবে কোনো ধরনের খরচ ছাড়াই। এটি অন্যদের থেকে আলাদা কারণ এর জন্য আপনাকে প্রথম তিন মাস কোন খরচ করতে হবে না। কাস্টমাইজেশন এর সুযোগ রয়েছে তাও কোন এক্সট্রা চার্জ ছাড়াই। এটি সম্পূর্ণ নিরাপদ। এর মাধ্যমে আপনি রিয়াল টাইমে কর্মীদের দেখতে পারবেন। আর এটি শুধু ডেলিভারি কোম্পানিই নয় যেকোনো কোম্পানি বা প্রতিষ্ঠান যাদের মাঠকর্মী রয়েছে তারাও ব্যবহার করতে পারবেন।

সকল উদ্যোক্তাকে তাদের ব্যবসার প্লাটফর্ম পুনরায় ভাবার স্লোগান নিয়ে Quixx সবসময়ই আলোকিত রাখতে চায় তার গ্রাহকদের। তিন মাস এই সেবাটি গ্রহণের মাধ্যমে একজন উদ্যোক্তা একই সাথে তার গ্রাহকদের বিশ্বস্ততা অর্জন এবং রক্ষনাবেক্ষণ খরচ না থাকায় মুনাফা লাভ করতে পারবে। কোন প্রকার কাগজ ব্যবহারের ঝামেলা না থাকায় সেবাটি আরো বেশি স্বয়ংক্রিয় এবং সহজে গ্রহণযোগ্য। এই সফটওয়্যারের ইউজার ইন্টারফেজ এতোটাই মসৃণ যে, চিন্তা বিহীন সেবা প্রদানে সক্ষম। অর্ডার ট্রাকিং ব্যবস্থা প্রযুক্তি নির্ভর হওয়ায় এক ঝামেলাবিহীন ডেলিভারি অভিজ্ঞতা দিচ্ছে Quixx । তরুণ ও নতুন উদ্যোক্তারা চাইলেই এই সেবা গ্রহণ করে লাভবান হতে পারেন, যা ব্যবসাজগতে একটি শক্ত অবস্থান তৈরি করতে বহুলাংশে সাহায্য করবে।