***Quixx: এক বিশ্বস্ত ডেলিভারি সেবার নাম***

একবিংশ শতাব্দীতে এসে প্রযুক্তির কল্যানে আমাদের জীবন অনেকটাই সহজ হয়ে গেছে, কিন্তু একটি ব্যাপার কিছুটা ব্যতিক্রম, আর সেটি হল ব্যবসা। ব্যবসা কিন্তু প্রতিনিয়তই আরো প্রতিযোগিতামূলক হচ্ছে। একজন প্রতিষ্ঠানের প্রধান হিসেবে তার উচিত সবসময়ই চোখ কান খোলা রাখা উচিত কেননা, প্রতিযোগিতার এই যুগে পরিবর্তনের সাথে খাপ খাওয়াতে না পারলে ক্ষতির আশঙ্কা থেকেই যায়। আর সেটা কোনো নতুন ব্যবসা হলে তো কথাই নেই। আর যাই হোক না কেন, পরিবর্তন সচেতন না হয়ে ব্যবসা করতে চাওয়া ড্যাসবোর্ড ছাড়া গাড়ি চালানোর মতোই এক বিলাসিতা! এতক্ষণে নিশ্চয়ই বাস্তবতা বুঝে নিয়েছেন। তবে আপনার পথ হারানোর ভয় নেই। আপনার বিশ্বস্ততা নিয়ে আপনার পাশেই আছি আমরা - সর্বদা, সব জায়গায়।   
ডেলিভারি ব্যবস্থাপনার জন্য Quixx চালু করেছে Pigeon সফটওয়্যার। আপনিও যদি এই চমৎকার সেবা পেতে আগ্রহী হয়ে থাকেন, তাহলে এই সহজ এবং ছোট্ট কয়েকটি ধাপ অনুসরণ করুন। আপনার সহজ ব্যবহার অভিজ্ঞতা নিশ্চিতকরণে আমরা এই পুরো প্রক্রিয়াটি ৩টি আলাদা ভাগে ভাগ করেছি –

১. অর্গানাইজেশনাল প্যানেল  
২. মার্চেন্ট প্যানেল  
৩. পিজিয়ন অ্যাপ

**১. অর্গানাইজেশনাল প্যানেলঃ**  
Quixx ওয়েবসাইটে প্রথম বার ভিজিট করা মানে আপনি আপনার যাত্রার অর্ধেকপথ ইতোমধ্যে অতিক্রম করে ফেলেছেন। কী? চমকে গেলেন তো? একবার গিয়েই দেখুন!

দেরি না করে “Get Started” বাটনে ক্লিক করুন এবং দেখুন একদম উপরের ডান পাশের Sign Up বাটনটি আপনাকে অভ্যর্থনা জানানোর জন্য অপেক্ষা করছে। এই বাটনে ক্লিক করে আপনার তথ্য দিন এবং চোখ বন্ধ করে একটু শ্বাস নিন। এবার দেখুন আপনার সিম এবং ইমেইলে আপনার ইউজার আইডি এবং পাসওয়ার্ড চলে এসেছে। লগইন করে ড্যাসবোর্ড দেখে নিন, আপনার একাউন্ট রেডি!

আমাদের ওয়েবসাইটে আপনাকে স্বাগতম। এখানে আপনার সর্বমোট অনুমোদিত ও অননুমোদিত ডেলিভারি ম্যানের হিসাব, মোট অনুমোদিত এবং অননুমোদিত মার্চেন্ট এবং মোট সম্পন্ন ও অসম্পন্ন ডেলিভারির একটি হিসাব দেয়া আছে। আমরা কিন্তু আপনার অর্থনৈতিক হিসাব দেখাতেও ভুল করিনি। দুইটি বিভাগ - Total payable (completed delivery) এবং Total payable (incomplete delivery) এর মাধ্যমে সম্পন্ন ও অসম্পন্ন ডেলিভারির মোট পরিশোধযোগ্য পরিমাণ দেয়া আছে। শুধু এখানেই শেষ নয়, খুব সহজেই কোম্পানির দৈনন্দিন উন্নতি বুঝে নেয়ার জন্য রয়েছে সম্পন্ন ডেলিভারি ও সময়ের গ্রাফ!

একটি ডেলিভারি প্রতিষ্ঠান হিসেবে এটি অত্যন্ত গুরুত্বপূর্ণ যে আপনি কার পণ্য ডেলিভারি দিচ্ছেন। Create Merchant এ গিয়ে তথ্য দিয়ে আপনি তৈরি করে ফেলতে পারেন আপনার মার্চেন্ট। আপনি চাইলে ফর্মটি নিজেই পূরণ করতে পারেন অথবা মার্চেন্টকে লিংক দিয়ে ফর্ম পূরণ করতে বলতে পারেন। এটা খুব সহজ একটি প্রক্রিয়া। কিছু প্রয়োজনীয় তথ্য দিন এবং Create Merchant এ ক্লিক করুন। এরপর Unapproved Merchant এ গিয়ে তাকে অনুমোদন করুন। আপনার মার্চেন্ট তার ব্যক্তিগত নাম্বার এবং ইমেইল এ একটি ইউজার আইডি ও পাসওয়ার্ড পেয়ে যাবে, যা দিয়ে সে লগইন করতে পারবে।

প্রতিষ্ঠানের প্রধান হিসেবে আপনি আপনার ডেলিভারি ম্যানও তৈরি করতে পারবেন। কিছু মৌলিক তথ্য দিন এবং আপনার পছন্দের ব্যক্তিকে Unapproved Delivery man অপশন থেকে অনুমোদন করুন। আপনার ডেলিভারি ম্যান আমাদের Pigeon অ্যাপ ব্যবহারের মাধ্যমে তার নির্ধারিত এলাকায় স্বয়ংক্রিয়ভাবে ডেলিভারি আদেশ পেয়ে যাবে।

এখানেই শেষ নয়, Pigeon আপনার চাহিদা বিবেচনা করেই তৈরি করা হয়েছে। চাইলে আপনি নিজেও ডেলিভারি আদেশ তৈরি করতে পারবেন। Create delivery তে গিয়ে দাতা ও গ্রহীতার কিছু তথ্য দিয়ে তৈরি করে ফেলুন আপনার ডেলিভারি।  
আমরা জানি প্রতিষ্ঠানের প্রধান হিসেবে আপনার ডেলিভারি ঠিকঠাক মত সম্পন্ন হচ্ছে কিনা সেটা নিয়ে হয়ত আপনি কিছুটা চিন্তিত। আর ঠিক সেজন্যেই আপনার সকল চিন্তা দূর করে দিতে আমরা সংযোজন করেছি Watch Delivery অপশন। আপনার ডেলিভারি ম্যানদের সব কার্যকলাপ আপনি পর্যবেক্ষন করতে পারবেন শুধু আঙ্গুলের এক ছোঁয়াতেই!

**২. মার্চেন্ট প্যানেলঃ**একজন ব্যবসায়ীর লেনদেন সংক্রান্ত তথ্যের ইতিহাস, মোট অপরিশোধিত টাকার পরিমাণ জানা, চালানের বিষয়ে নজর রাখা, গ্রাফের মাধ্যমে সকল তথ্য উপস্থাপন, ফিল্টার ব্যবস্থা যার মাধ্যমে সে কম পরিশ্রমে কোনো তথ্য পেতে পারে এমন আরও কিছু তথ্যের প্রয়োজন হয়, যা নির্ভুল এবং বিশ্বস্ত হওয়ায় একান্ত প্রয়োজন। আর উল্লেখিত এসকল সমস্যার সমাধান দেয়ার জন্য রয়েছে আমাদের মার্চেন্ট প্যানেল।   
মূলত ড্যাশবোর্ড, ডেলিভারি, পেমেন্ট, আপডেটে এবং লগ আউট এই ট্যাবগুলোর সমন্বয়ে মারচেন্ট প্যানেল গঠিত। আসুন এই ট্যাবগুলোর সাথে এবার পরিচিত হই।

**ড্যাশবোর্ডঃ** এই ড্যাশবোর্ডের সাহায্যে আপনি আপনার ডেলিভারি সংক্রান্ত সকল কাজ নিয়ন্ত্রণ করতে পারেন। এখান থেকে আপনি মোট সমাপ্ত এবং অসমাপ্ত ডেলিভারির পরিমাণ, সমাপ্ত এবং অসমাপ্ত ডেলিভারিতে কি পরিমাণ অর্থ বাকি রয়েছে, মোট অনির্দিষ্ট ডেলিভারির পরিমাণ, সমাপ্ত এবং অসমাপ্ত ডেলিভারির গড় জানতে পারবেন। শুধু তাই নয়, গ্রাফের মাধ্যমেও দেখতে পারবেন আপনার মোট সম্পূর্ণ এবং অসম্পূর্ণ ডেলিভারির পরিমাণ।

**ডেলিভারিঃ** একজন ব্যবসায়ী এখান থেকে ডেলিভারি তৈরি করতে পারেন। শুধু কিছু সাধারণ তথ্য দিয়ে ‘ক্রিয়েট ডেলিভারি’ ট্যাবে ক্লিক করলেই ডেলিভারি তৈরি হয়ে যাবে। আপনি ডেলিভারি তৈরির সাথে সাথে আপনার ডেলিভারি কোম্পানি তার ড্যাশবোর্ডে নোটিফিকেশন পেয়ে যাবে এবং স্বয়ংক্রিয়ভাবে ডেলিভারি ম্যানের অ্যাপে তা আরোপিত হবে আর সে দেখতে পাবে। এই ডেলিভারি ট্যাবে আপনি “ইনকমপ্লিট ডেলিভারি’স”এবং “কমপ্লিট ডেলিভারি’স” নামে আরও দুইটি শাখা দেখতে পাবেন, যেখান থেকে আপনি পরিশোধ পদ্ধতি, সরবরাহকারীর ঠিকানা ইত্যাদি বিষয়ে প্রয়োজনীয় তথ্য পেতে পারেন।

**পেমেন্টঃ** পেমেন্ট ট্যাব একজন ব্যবসায়ীর পরিশোধ সংক্রান্ত সকল তথ্যের ইতিহাস তুলে ধরে। এখান থেকে তিনি কখন, কোন পরিশোধ ঘটেছে, তার পরিমাণ কত, মোট পরিশোধিত এবং অপরিশোধিত টাকার পরিমাণ ইত্যাদি বিষয়ে তথ্য পেতে পারেন। তিনি চাইলে আরও বিস্তারিত তথ্য এখান থেকে পাওয়া সম্ভব। এছাড়াও ডাটা ফিল্টারিং এর বাবস্থা রয়েছে। অধিকন্তু, আপনি কতগুলো এন্ট্রি দেখতে চান তাও নির্দিষ্ট করে দিতে পারবেন এই অপশনের সাহায্যে।

**আপডেটঃ** একজন ব্যবসায়ী তার সেটিং’স অপশন এখান থেকে আপডেট করতে পারে। “আপডেট” অপশন আপনাকে আপনার সেন্ডার বা নতুন সেন্ডার যোগ করার সুবিধা দেয়।

**লগ আউটঃ** এই অপশন ব্যবহার করে আপনি আপনার অ্যাকাউন্ট থেকে লগ আউট করতে পারবেন।

**৩. পিজিয়ন অ্যাপঃ**আমরা এখন চলে এসেছি আমাদের ডেলিভারি সিস্টেমের তৃতীয় এবং সর্বশেষ ধাপে আর সেটি হল – পিজিয়ন অ্যাপ! এই অ্যাপটি সুনির্দিষ্টভাবে তৈরি করা হয়েছে আপনার ডেলিভারি ম্যানের সবধরনের সুবিধার কথা মাথায় রেখে।

প্রতিষ্ঠানের মালিকের মাধ্যমে কোনো ডেলিভারি ম্যানের রেজিস্ট্রেশন এবং অনুমোদন হওয়ার পর ডেলিভারি ম্যানের মোবাইলে একটি ভেরিফিকেশন কোড পাঠানো হবে। সে তার ফোন নাম্বার ও কোড ব্যবহার করে আমাদের পিজিয়ন অ্যাপে লগিনের মাধ্যমে প্রবেশ করবে।   
অ্যাপে প্রবেশের পর মোবাইলের জিপিএস সিস্টেমের মাধ্যমে আমাদের অ্যাপ স্বয়ংক্রিয়ভাবে আপনার ডেলিভারি ম্যানের অবস্থান ম্যাপে বসিয়ে দিবে। তারপর সে তার জন্য নির্ধারিত এলাকার ডেলিভারিগুলোর একটি তালিকা ম্যাপে দেখতে পারবে এবং পিজিয়ন অ্যাপ ডেলিভারিগুলো দ্রুত সম্পন্ন করার জন্য নোটিফিকেশন অপশনের মাধ্যমে তাকে জানিয়ে দিবে।

পিজিয়ন অ্যাপের ডানদিকে আছে একটি সাইড মেনু যেখানে রয়েছে – প্রোফাইল, অন ডিউটি, নোটিফিকেশন্স, হিস্টোরি, হেল্প এবং সর্বশেষে লগ আউট অপশন। এবার চলুন দেখা যাক এই অপশনগুলোর কোনটি কী কাজে ব্যবহৃত হয়।

**প্রোফাইলঃ** এখানে ডেলিভারি ম্যানের নাম, আইডি এবং যার অধীনে কাজ করবে সেই কর্মকর্তার নাম দেয়া থাকবে।

**অন ডিউটিঃ** এই অপশনের মাধ্যমে ডেলিভারি ম্যান বর্তমানে চলমান সকল ডেলিভারি যেগুলো দ্রুত সম্পন্ন করতে হবে তার সম্পর্কে জানতে পারবে।

**নোটিফিকেশন্সঃ** ডেলিভারি সম্পর্কে নতুন কোনো তথ্য আসলে এখান থেকে জানা যাবে।

**হিস্টোরিঃ** ডেলিভারি ম্যানের পূর্ববর্তী সকল ধরনের কাজের একটি তালিকা এখানে জমা থাকবে।

**হেল্পঃ** যখনই পিজিয়ন অ্যাপ সম্পর্কে ডেলিভারি ম্যানের কোনো ধরনের তথ্য অথবা সাহায্যের দরকার হবে, এই অপশনটি তাকে সাহায্য করবে।

**লগ আউটঃ** শুধু একটি বাটনে চাপ দিয়েই ডেলিভারি ম্যান পিজিয়ন অ্যাপ থেকে লগ আউট করে বের হয়ে যেতে পারবে।

আর এরই সাথে এক ঝলকে দেখা হয়ে গেল কীভাবে এই যুগোপযোগী ডেলিভারি ম্যানেজমেন্ট সফটওয়্যারটি ব্যবহার করতে হয়! তাহলে আর দেরি কেন? অত্যন্ত সহজ এবং ঝামেলাহীন এই ডেলিভারি সিস্টেমের সুবিধা নিতে আজই যোগাযোগ করুন আমাদের ওয়েবসাইটে!